**OSNOVNA ŠKOLA IVER**

**Sesvete, M. Halape 8**

KLASA: 600-04/23-02/16

URBROJ: 251-666-01-23-00

**ODLUKE**

**23. sjednice Školskog odbora** održane **dana 14. studenog 2023. u prostorijama Osnovne škole Iver**

**DNEVNI RED**

1. **Verifikacija zapisnika 22. sjednice Školskog odbora**
2. **Radni odnosi:**

**a) Prethodna suglasnost ravnateljici za sklapanje Ugovora o radu na neodređeno nepuno radno vrijeme (17h) na radnom mjestu učitelja/ice engleskog jezika**

**b) Prethodna suglasnost ravnateljici za sklapanje Ugovora o radu na određeno puno radno vrijeme na radnom mjestu učitelja/ice razredne nastave u produženom boravku**

1. **Prijedlog Plana Nabave za 2024. godinu u skladu s Financijskim planom**
2. **Odabir prijevoznika za izvanučioničku nastavu – loko vožnju**
3. **Razno**

**Ad.1) Verifikacija zapisnika 22. sjednice Školskog odbora**

Predsjednica utvrđuje da su članovi Školskog odbora donijeli

**Odluku**

**Verificira se zapisnik 22. sjednice Školskog odbora Osnovne škole Iver.**

**Ad.2) Radni odnosi:**

**a) Prethodna suglasnost ravnateljici za sklapanje Ugovora o radu na neodređeno nepuno radno vrijeme (17h) na radnom mjestu učitelja/ice engleskog jezika**

Na poziv predsjednice Školskog odbora članovi jednoglasno donose

**Odluku**

daje se prethodna suglasnost za zasnivanje radnog odnosa s **radnicom SAMIROM TEKLIĆ, profesoricom engleskog jezika i književnosti, na radnom mjestu učiteljice engleskog jezika na neodređeno nepuno radno vrijeme (17h).** Ugovor o radu bit će sklopljen po isteku otkaznog roka u drugoj školi.

**b) Prethodna suglasnost ravnateljici za sklapanje Ugovora o radu na određeno puno radno vrijeme na radnom mjestu učitelja/ice razredne nastave u produženom boravku**

Na poziv predsjednice Školskog odbora članovi jednoglasno donose

**ODLUKU**

Daje se prethodna suglasnost za zasnivanje radnog odnosa s **radnicom JELENOM KLIŠANIN, magistrom primarnog obrazovanja, na radnom mjestu učiteljice razredne nastave u produženom boravku na određeno puno radno vrijeme**

**Ad.3) Prijedlog Plana Nabave za 2024. godinu u skladu s Financijskim planom**

Članovi Školskog odbora jednoglasno donose

**Odluku**

**Donosi se Plan Nabave za 2024.g. u skladu s Financijskim planom.**

**Ad.4) Odabir prijevoznika za izvanučioničku nastavu – loko vožnju**

Članovi Školskog odbora jednoglasno donose

**Odluku**

**Za izvanučioničku nastavu – loko vožnju odabire se** prijevoznik **Čazmatrans** s najpovoljnijom ponudom.

**Ad.5)Razno**

Ravnateljica je kratko obavijestila članove da je objavljen javni poziv za dostavu ponuda za maturalac. Očekuju se ponude za jednodnevne izlete.

Prikupljene su 3 ponude za nabavu informatičke opreme, koje su dostavljene Gradskom uredu te se čeka odobrenje.

U nagradnoj igri Konzuma u Školi je skupljeno 22 000 kupona te će se nabaviti pokretna interaktivna ploča i digitalni mikroskop. Također, učenici 4. i 8. razreda su s učiteljicom Ankicom Kovač snimili šaljivi spot za Konzum i osvojili 5. mjesto od 49. i osvojili još 1000 kupona.

Dovršeno, 7,25 sati.

## predsjednica Školskog odbora

Ankica Kovač